Beatrice Kiraso

Beatrice Birungi Kiraso ni mwanasiasa wa Uganda anayejulikana kwa kushiriki katika mazingira ya kisiasa ya Uganda na Jumuiya ya Afrika Mashariki (EAC). Amekuwa akihudumu katika utumishi wa umma kwa zaidi ya miongo miwili kama mbunge wa Wilaya ya Kabarole, Katibu Mkuu Msaidizi wa Jumuiya ya Afrika Mashariki, na kama mhadhiri katika Chuo Kikuu cha Makerere.

 Maisha ya mapema na elimu
Kiraso alizaliwa katika kijiji cha Kiburara, Kata ya Hakibale, Wilaya ya Kabarole, Uganda. Yeye ni mtoto wa kwanza kati ya watoto kumi wa marehemu Edison Amooti Rusoke Kiraso. Safari yake ya elimu ilianza katika Shule ya Msingi ya Kiburara, kufuatiwa na Shule ya Nyakasura kwa O-Level na Shule ya Wasichana ya Kyebambe kwa A-Level. Mwaka 1981, alienda Chuo Kikuu cha Makerere, akihitimu na Shahada ya Sanaa katika Economics na Usimamizi wa Kijamii mwaka 1984. Pia ana Shahada ya Uzamili katika Usimamizi wa Umma na shahada ya uzamili katika Usimamizi wa Sera za Umma kutoka Chuo Kikuu cha Harvard.

 Kazi
Mwaka 1996, Kiraso alichaguliwa bila mpinzani kama Mbunge wa Wilaya ya Kabarole, nafasi aliyoihifadhi kwa sababu ya kazi yake kubwa ya jamii na mipango ya kuwawezesha wananchi. Alikuwa mwanachama wa Bunge la Kitaifa la Uganda na amehudumu katika Kamati ya Bajeti ya Bunge la Uganda. Baada ya mapumziko ya miaka tisa kutoka kwenye siasa za kuchaguliwa na kustaafu kwa muda mfupi, Kiraso alirudi kwenye siasa ili kusadia mgombea urais Gen Henry Tumukunde. Alichukua jukumu muhimu katika kampeni yake, akitetea "Uganda Iliyofanyiwa Upya" kwa kauli mbiu "Inawezekana".

 Mchango kwa Jumuiya ya Afrika Mashariki
Kiraso alihudumu kama Katibu Mkuu Msaidizi wa Jumuiya ya Afrika Mashariki kwa Masuala ya Muungano wa Kisiasa. Wakati wa utumishi wake, alimaliza vipindi viwili vya miaka mitatu na alikuwa muhimu katika kuharakisha juhudi za kuunda Muungano wa Afrika Mashariki na kuendeleza muungano wa kisiasa wa nchi wanachama wa Jumuiya ya Afrika Mashariki.

 Urithi na ushawishi 
Kiraso aliongoza juhudi za kuleta viwango vya Jumuiya ya Afrika Mashariki na kuanzisha mchakato wa muungano wa kisiasa wa Afrika Mashariki, na hivyo kumpa jina la utani "Mama Federation". Mwaka 2016, aliwalikwa kugombea nafasi ya Katibu Mkuu wa Mkutano wa Kimataifa wa Maziwa Makuu kwa sababu ya uzoefu wake katika masuala ya kikanda na utatuzi wa migogoro.

 Marejeo

Jamii:Wanasiasa wa Uganda